open-index/open-wikipedia-markdown huggingface dataset:
Didysis apskritimas

**Didysis apskritimas** – apskritimas, gaunamas perkirtus sferą plokštuma einančia per jos centrą. Bet kurio didžiojo apskritimo spindulys visada lygus sferos spinduliui. Kertant sferą ne per centrą gaunami mažieji apskritimai.

Per bet kokius du nesutampančius taškus ant sferos galima nubrėžti tik vieną didįjį apskritimą (jei jie nėra ant tiesės, einančios per sferos centrą). Per du taškus, esančius tiesės, einančios per sferos centrą, ir sferos paviršiaus susikirtime galima nubrėžti be galo daug didžiųjų apskritimų.
Trumpesnioji didžiojo apskritimo lanko dalis, jungianti du taškus visada yra trumpiausias atstumas tarp jų (sferos paviršiumi). Didieji apskritimai sferinėje geometrijoje atitinka tiesės sąvoką. Didieji apskritimai yra geodezinės linijos sferoje. 

Didysis apskritimas taip pat trumpiausias atstumas su mažiausiu kreivumu, kuris šiuo atveju lygus  \kappa = \frac{1}{R}.

## Taikymas
Didžiųjų apskritimų pavyzdžiai dangaus sferoje yra horizontas, dangaus pusiaujas, ekliptika.

Idealizuotos Žemės pusiaujas yra didysis apskritimas, taip pat bet kuris dienovidinis ir jam priešingas dienovidinis sudaro didįjį apskritimą.

## Šaltiniai
Antanas Bakšys

**Antanas Bakšys** (kovos vardai **Klajūnas**, **Germantas**, **Senis**; 1923 m. birželio 13 d., Raseiniai – 1953 m. sausio 17 d., Pužukai) – Lietuvos partizanas.

## Biografija

Mokėsi Raseinių gimnazijoje, brandos atestatą gavo 1941 m. pavasarį. 1944 m. pavasarį įstojo į Vietinę rinktinę, ją išformavus grįžo į gimtinę. Sovietams antrą kartą okupavus Lietuvą dirbo mokytoju Garvinėje, vėliau Minionyse.

1945 m. kovo mėn. buvo suimtas ir be teismo išsiųstas į katorgą Tulos anglių baseino kasyklose. 1946 m. vasarą kartu su keturiais tautiečiais sėkmingai pabėgo ir pėsčiomis bei prekiniais traukiniais grįžo į Lietuvą. Jam pavyko gauti karinį bilietą bei pasą ir jau rudenį pradėjo mokytojauti Raseinių gimnazijoje. Užmezgė ryšius su pogrindžiu. 1947 m. rudenį buvo suimtas, bet netrukus paleistas. Tų pačių metų lapkritį tapo Kęstučio apygardos partizanu.

Tarp partizanų išsiskyrė amžiumi, išsilavinimu bei autoritetu, todėl netrukus buvo paskirtas Vaidoto rinktinės, 1949 m. birželio mėn. – Kęstučio apygardos vadu, o 1951 m. gegužę – Jūros srities vadu. Visos šios pareigos A. Bakšiui teko žuvus kovos draugams.

A. Bakšys dažnai keitė dislokacijos vietas, vengė lankytis pas jį asmeniškai pažįstančius ryšininkus. Dažnai inspektavo partizanų junginius, nuolat palaikė ryšį su Lietuvos laisvės kovos sąjūdžio (LLKS) prezidiumo pirmininku Jonu Žemaičiu-Vytautu, o jam susirgus susirašinėjo su Lietuvos partizanų vadais dėl naujo prezidiumo pirmininko kandidatūros, buvo paskirtas J. Žemaičio-Vytauto pavaduotoju ir prezidiumo sekretoriumi. Be tiesioginių srities vado pareigų, A. Bakšys daug rašė, padėjo leisti spaudą („Laisvės varpą“, atsišaukimus), ieškojo naujų pasipriešinimo formų, kurios galėtų pakeisti sunaikintą ginkluotą pogrindį.

A. Bakšys suprato, kad partizaninė kova silpsta, jos formos neatitinka sąlygų ir reikalinga kita – dvasinio-intelektinio pasipriešinimo forma. Tokia organizacija, LLKS tradicijų tęsėja, vienijančia ir legaliai gyvenančius asmenis, ir partizanus, turėjo tapti Vyčių sąjunga. A. Bakšys buvo Vyčių sąjungos įkūrėjas ir ideologas. Nors kiekvienam tebeveikiančiam partizanų būriui buvo duotas įsakymas savo veiklos teritorijoje organizuoti Vyčių sąjungos skyrius, tai padaryti buvo sunku – trukdė nuolatiniai čekistų siautimai, saugumo agentai, be to, ir pačių partizanų jau buvo per mažai, kad būtų galima išplėtoti aktyvią veiklą.

1953 m. sausio 17 d. NKVD pajėgoms apsupus Pužukuose, Kazio Ruko sodyboje įrengtą Jūros srities štabo bunkerį, A. Bakšys ir kiti nuolatiniai bunkerio gyventojai – Aleksas Jurkūnas-Valeras, Elena Gendrolytė-Balanda ir Antanas Jankauskas-Tonis – nusižudė. Po A. Bakšio mirties Jūros srities vadovybės veikla nebebuvo atkurta.

## Pripažinimas
* 1998 m. lapkričio 18 d. Lietuvos Respublikos Prezidento dekretu apdovanotas Vyčio Kryžiaus 2-ojo laipsnio ordinu (dabar – Vyčio Kryžiaus ordino Komandoro didysis kryžius) (po mirties).

## Šaltiniai
Izabelė, velnio hercogienė

**Izabelė, velnio hercogienė** () – 1969 m. režisieriaus Bruno Corbucci sukurtas nuotykių filmas.

## Pagrindiniai aktoriai
: *Aktorius – vaidmuo*
* Brigitte Skay – Izabelė de Frisak
* Mimmo Palmara – baronas Erikas fon Nuteris
* Fred Williams – vikontas Gilbertas de Vilakontas
* Elina De Witt – Nadia
* Salvatore Borghese – Diego

## Turinys

Barono de Frisako šeima buvo išžudyta, siekiant užvaldyti jo valdas bei turtus. Išgyventi pavyko tik jo dukrai Izabelei, kurią užaugino čigonai. Praėjus 20 metų mergina, išmokusi puikiai valdyti ginklą, grįžta, kad atkeršytų tėvų žudikams...
Atsiskyrimas vardan išlikimo

** Detachment** () – 2011 m. JAV sukurta drama.

## Pagrindiniai aktoriai
: *Aktorius – vaidmuo*
* Adrien Brody – Henris Bartesas
* Marcia Gay Harden – direktorė Kerol Derden
* Christina Hendricks – Sara Medison
* William Petersen – Seržas Kepleris
* Bryan Cranston – ponas Derdenas
* Lucy Liu – Doris Parker
* James Caan – Čarlzas Seboltas
* Sami Gayle – Erika 

## Turinys

Šis filmas – vieno mėnesio kronika mokykloje, kurioje mokosi sunkaus charakterio vaikai ir kurią ketinama uždaryti. Henris Bartesas – pavaduojantis mokytojas, keliaujantis iš vienos mokyklos į kitą ir nei vienoje jų nepasiliekantis ilgiau kaip 6 mėnesiams. Atvykęs į naują vietą, jis susipažįsta su kolege Sara ir imasi globoti nepilnametę prostitutę Eriką, su kuria susipažįsta gatvėje. Ilgainiui aiškėja, kad Henris specialiai stengiasi neprisirišti prie aplinkos dėl savo paties vaikystės traumos, kuomet buvo paliktas tėvo, vėliau išgyveno motinos savižudybę ir buvo užaugintas senelio, kuris dabar merdėja ligoninėje.
Nieko asmeniško (2009 filmas)

**Nieko asmeniško** () – 2009 m. sukurta drama.

## Pagrindiniai aktoriai
: *Aktorius – vaidmuo*
* Lotte Verbeek – Tu
* Stephen Rean – Martinas
* Tom Charlfa
* Ann Marie Horan
* Sean McRonnel
* Paul Ronan

## Turinys

Ji – jauna olandė, nusprendusi palikti savo šalį, atsisakiusi visų gyvenimo patogumų ir savo noru tapusi valkata. Jis – pagyvenęs islandas, gyvenantis name atokiai nuo kitų žmonių. Merginai užklydus į jo namus, vyras pasiūlo jai pasilikti ir dirbti įvairius darbus, mainais į maistą. Mergina sutinka, tačiau nepageidauja jokio bereikalingo kontakto ar kalbų, net nepasako savo varto, leisdama į save kreiptis „Ei, tu“. Du žmonės, labiausiai gyvenime vertinantys vienatvę, kuri jiems reiškia laisvę, katu leidžia dienas ir naktis, pamažu neišvengiamai artėdami vienas prie kito...

## Apdovanojimai ir nominacijos
* Debiutinių filmų festivalis Annoray (nominacija) – didysis žiuri prizas (U. Antoniak)
* Europos kino apdovanojimas (nominacija) – Europos metų atradimas (U. Antoniak) ir geriausia aktorė (L. Verbeek)
* Airijos filmų ir televizijos apdovanojimai (nominacija) – geriausias aktorius (S. Rea)
* Lokarno filmų festivalis – geriausias debiutas (U. Antoniak) ir geriausia aktorė (L. Verbeek)
* Mar del Plata filmų festivalis (nominacija) – geriausias filmas
* Marakešo tarptautinis filmų festivalis – geriausia aktorė (L. Velbeek)
* Nyderlandų filmų festivalis – geriausias filmas, geriausia režisierė (U. Antoniak), geriausia kinematografija, geriausias garsas
* Nyderlandų filmų festivalis (nominacija) – geriausia aktorė (L. Velbeek), geriausias scenarijus, geriausias montažas
* Sevilijos Europos filmų festivalis – geriausias filmas
* Varšuvos tarptautinis filmų festivalis (nominacija) – Grand Prix apdovanojimas (U. Antoniak)
Apgaulė (filmas)

**Apgaulė** () – 1973 m. itališka erotinė komedija, išgarsinusi aktorę Laurą Antoneli.

Filmas buvo demonstruotas Berlyno kino festivalyje.

## Siužetas

Vyresnio amžiaus šeimos galva, 3 sūnų tėvas, po žmonos mirties nusamdo jauną namų šeimininkę Andželą, su kuria netrukus susižada. Jo sūnūs, kuriems yra 18, 14 ir 6 metai, taip pat mėgina ją globoti, ypač paauglys Nino, kuriam Andžela tampa jo seksualinių fantazijų objektu...

## Pagrindiniai aktoriai
: *Aktorius – vaidmuo*
* Laura Antonelli – Andžela
* Turi Ferro – Ignacijus
* Alessandro Momo – Nino
* Tina Aumont – Luciana
* Lilla Brignone – senelė
* Pino Caruso – donas Kirilas
* Angela Luce – našlė Koralo

## Apdovanojimai
* Berlyno kino festivalis – Auksinio lokio nominacija
* Globo d'oro – geriausias proveržio vaidmuo (L. Antonelli)
* „Golden Goblets“ – geriausia aktorė (L. Antonelli)
* Italijos nacionalinis kino žurnalistų sindikatas – geriausia aktorė (L. Antonelli) ir geriausias antrojo plano aktorius (T. Ferro)
* Italijos nacionalinis kino žurnalistų sindikatas (nominacija) – geriausias naujas aktorius (A. Momo) ir geriausia muzika 

## Šaltiniai
Paskutinė vakarienė (1995 filmas)

**Paskutinė vakarienė** () – 1995 m. JAV sukurta juodoji komedija apie penketą studentų, tapusių žudikais dėl įsitikinimo, kad vienintelis būdas padaryti pasaulį geresniu – nužudyti tuos, kurie kursto neapykantą.

## Turinys

Penketas buvusių universiteto absolventų – Džudė, Pytas, Paulė, Markas ir Lukas – gyvena kartu viename name Ajovoje. Kartą jiems besiruošiant vakarieniauti, sugenda Pyto automobilis ir jį iki namų paveža Persijos įlankos karo veteranas Zakas. Prisėdus kartu prie stalo, paaiškėja, kad šis esąs rasistas (Lukas juodaodis), neigiantis holokaustą (Markas žydas) ir aukštinantis A. Hitlerį. Vakarienė virsta įžeidinėjimų lavina, galiausiai Zakas vos nesulaužo Pytui rankos, o peilį pagriebęs Markas nužudo buvusį kareivį. Pasvarsčiusi, grupė nusprendžia nepranešti policijai: Zako kūną užkasa galiniame kieme, o jo automobilį nuskandina.

Praėjus keletui dienų, studentai vis dar nėra įtariamieji, o žuvusiojo apskritai niekas neieško. Tai matydamas, grupės lyderis Lukas pasiūlo planą: kvieti į svečius asmenis, kurių nuomonė, pozicija ir veiksmai prieštarauja padoraus gyvenimo normoms, ir juos nužudyti bei tokiu būdu „padaryti pasaulį geresniu“.

Aukomis tampa homofobiškas dvasininkas, neonacis, cenzūrai atstovaujantis advokatas, gėjų teisių oponentas ir kiti. Aukos nužudomos joms duodant užnuodyto vyno, o kūnai užkasami kieme, virš kapo sodinant pomidorus.

Kuomet aukų skaičius pasiekia 10, grupė nusprendžia sustoti, tačiau tuo metų vietos šerifė, ieškanti dingusios mergaitės, vis labiau domisi studentais ir jų kiemu...

## Pagrindiniai aktoriai
: *Aktorius – vaidmuo*
* Cameron Diaz – Džudė
* Ron Eldard – Pytas
* Annabeth Gish – Paulė
* Jonathan Penner – Markas
* Courtney B. Vance – Lukas
* Nora Dunn – šerifė Alisa Stenli
* Bill Paxton
* Ron Perlman
* Charles Durning
* Mark Harmon
* Jason Alexander
Meilė per atstumą

**Meilė per atstumą** () – 2010 m. JAV sukurta romantinė komedija apie porą, kurios draugystės išbandymu tapo atstumas: jie susipažino Niujorke, tačiau vėliau mergina grįžo į San Franciską. 

## Turinys

Garetas, paliktas merginos, nes nenupirko jai dovanos gimtadienio proga, su draugais apsilanko bare, kur susipažįsta su Erina: 31-erių sulaukusią moterį, kuri iki šiol nesugeba rasti gyvenime savo vietos. Atvykusi vasarai iš San Francisko į Niujorką, ji atlieka praktiką vietiniame laikraštyje, nes svajoja tapti žurnaliste, nors kol kas ir šis darbas jai nesiseka. Pažintis virsta aistringa naktimi, po kurios Garetas ir Erin sutaria, kad tai bus trumpalaikis romanas, nes po 5 mėnesių jai teks grįžti namo. Vis tik kartu praleistas laikas juos pakeičia ir prieš jai išvykstant Garetas pasiūlo jai draugystę per atstumą. Erin sutinka, tačiau tiek jos seseriai Korinai, tiek Gareto draugams atrodo, kad tai neįmanoma. Jiedu susitinka kartą per 3-4 mėnesius ir visai būdais mėgina išspręsti  problemą, kuris turėtų persikraustyti, tačiau kuo toliau, tuo sunkiau ištverti išsiskyrimą...

## Pagrindiniai aktoriai
: *Aktorius – vaidmuo*
* Drew Barrymore – Erina
* Justin Long – Garetas
* Charlie Day – Denas
* Jason Sudeikis – Boksas
* Christina Applegate – Korina, Erinos sesuo
* Kelli Garner – Briana
* Natalie Morales – Brendė
* Ron Livingston – Vilas
Eglė Morkūnaitė

**Eglė Morkūnaitė** (g. 1981 m. Kaune) – Lietuvos šachmatininkė,  Lietuvos moterų šachmatų vicečempionė (2001 m.), Šachmatų klubo "Margiris" narė. Žaidžia ir korespondenciniais šachmatais.

## Pasiekimai
*  1993 m.  Pasaulio jaunių šachmatų čempionatas,	Bratislava (Slovakija): 5,5 taško,	25 vieta tarp 51 dalyvių
*  1998 m. Lietuvos jaunių šachmatų čempionė. 
*  1998 m.  Pasaulio jaunių šachmatų čempionatas,	Oropesa del Mar (Ispanija): 6,5 taško,	14 vieta tarp 66 dalyvių
*  1998 m. Europos jaunių šachmatų čempionatas, Mureck, Austrija, 4,5 tšk.
* 1999 m. Lietuvos moterų šachmatų čempionatas, 3 vieta 
*  2001 m. Europos moterų šachmatų čempionatas, Varšuva (Lenkija):  5 taškai iš 	11, 	157 dalyvių
* 1997-2003 m. VI Pasaulio moterų korespondencinių šachmatų olimpiada (atrankinis etapas), 2 grupė  (su Lietuvos komanda; 4 lentoje): 2 vieta

## Šaltiniai

## Nuorodos
*Eglė Morkūnaitė (FIDE inf.)
*Partijos
Žygis į Romą (filmas)

**Žygis į Romą** () – 1962 m. Italijoje sukurta komedija apie fašizmo pradžią, kuomet įvyko Benito Mussolini vadovaujamų juodmarškinių žygį į šalies sostinę.

## Pagrindiniai aktoriai
: *Aktorius – vaidmuo*
* Vittorio Gassman – Domeniko
* Ugo Tognazzi – Umberto
* Roger Hanin – kapitonas Paolineli
* Mario Brega – Markakis
*  Angela Luce – Kontadina

## Turinys

Filme pasakojama apie fašizmo užuomazgas Italijoje 1919-1922 m. Domeniko, apsukrus romietis, po karo neturinis darbo ir besišlaistantis Milano gatvėse. Umberto – buvęs jo tarnybos draugas, kurį iš namų išvarė jo paties vaikai. Prisidėję prie tuo metų besimezgančio fašistų judėjimo, jiedu netrukus atsiduria kalėjime už susirėmimą su policija kiemsargių streiko metu. Išvaduoti bendraminčių, jie prisideda prie planuojamo jų žygio į Romą, tačiau pakeliui vis labiau nusivilia naujojo judėjimo ideologija...
Ilsa, nuožmioji prižiūrėtoja

**Ilsa, nuožmioji prižiūrėtoja** – režisieriaus Jesus Franco sukurtas eksploatacinis filmas, trečiasis iš serijos apie kalėjimo prižiūrėtoją Ilsą.

Režisierius Franco, nusprendęs kurti „seksploitation“ žanro filmą ir žinodamas apie Ilsos personažo populiarumą JAV, pagrindiniam vaidmeniui pakvietė aktorę Dyanne Thorne. Juosta buvo nufilmuota Vakarų Vokietijoje ir vadinosi „Greta: Haus Ohne Männer“, tačiau siekiant pritraukti žiūrovų, daugelyje šalių buvo pavadinti „Ilsa, the Wicked Warden“, nors be pavadinimo ji neturi nieko bendra su kitais serijos filmais.

## Turinys

Atokioje Pietų Amerikos vietovėje yra nuošali klinika, kurioje laikomos tik moterys – prostitutės, nimfomanės ir lesbietės, prieš kurias administracija naudoja fizinį ir psichologinį smurtą. Įtardama, kad šioje klinikoje dedasi negeri dalykai, į ją prasmunka paciente apsimetusi žurnalistė, ketinanti surinkti informaciją savo vykdomam tyrimui...

## Pagrindiniai aktoriai
: *Aktorius – vaidmuo*
* Dyanne Thorne – Greta / Vanda / Ilsa 
* Tania Busselier – Ebė
* Lina Romay – Juana
* Eric Falk – Pablo
* Angela Ritschard – Roza
Violante Placido

**Violantė Plačido** (, g. 1976 m. gegužės 1 d. Roma) – Italijos aktorė ir dainininkė.

## Biografija
Violantė gimė 1976 m. Romoje, jos tėvai – aktorė Simonetta Stefanelli ir aktorius bei režisierius Michele Placido. Kine ji debiutavo tėvo režisuotame filme „Quattro bravi ragazzi“  1993 m. ir karjeros pradžioje vaidino būtent jo filmuose arba kitų režisierių juostose atlikdama nedidelius vaidmenis. Pirmąjį pagrindinį vaidmenį ji atliko 2001 m. režisieriaus Sergio Rubini juostoje „L'anima gemella“.

Be karjeros Italijoje, Violantė taip pat yra vaidinusi Bolivude (2009 m. „Barah Aana“) bei Holivude (2010 m. „Amerikietis“ su George Clooney).

2006 m. ji pseudonimu „Viola“ išleido solo albumą „Don‘t Be Shy...“, kuriame buvo 10 dainų, daugiausia anglų kalba. 2013 m. pasirodė jos antrasis albumas „Sheepwolf“.

2013 m. spalį Violantė susilaukė sūnaus Vasco su kino režisieriumi Massimiliano D‘Epiro.

## Filmografija
### Filmai
* Quattro bravi ragazzi (1993)
* Vite strozzate (1996)
* Jack Frusciante è uscito dal gruppo (1996)
* Farfalle (1997)
* A Deadly Compromise (2000)
* Les amants de Mogador (2002)
* Ciao America (2002)
* Soul Mate (2002)
* Ginostra (2002)
* Now or Never (2003)
* Gli indesiderabili (2003)
* Che ne sarà di noi (2004)
* Ovunque sei (2004)
* Ruins (2004)
* Raul - Diritto di uccidere (2005)
* Fade to Black (2006)
* Any Reason Not to Marry? (2006)
* A Dinner for Them to Meet (2007)
* Lezioni Di Cioccolato (2007)
* La luna nel deserto (2008)
* Sleepless (2009)
* Barah Aana (2009)
* Amerikietis (2010)
* Ghost Rider: Spirit of Vengeance (2011)
* The Lookout (2012)
* 7 minutės (2016)

### Televizija
* Casa famiglia (2001) – TV serialas
* Karol: A Man Who Became Pope (2005) – TV filmas
* A Cursed Monarchy (2005) – TV mini serialas
* The Mona Lisa Mystery (2006) – TV filmas
* War and Peace (2007) – TV mini serialas
* Quelli che... il calcio (2007) – TV serialas
* Una madre (2008) – TV filmas
* Donne assassine (2008) – TV serialas
* Pinocchio (2008) – TV filmas
* Moana (2009) – TV filmas
* Entertainment Tonight (2010) – TV serialas
* Janela Indiscreta (2010) – TV serialas
* Transporter: The Series (2014) – TV serialas

## Apdovanojimai ir nominacijos

## Šaltiniai

## Nuorodos

* IMDb profilis
Geismas (1986 filmas)

**Geismas** () – 1986 m. Italijoje sukurta erotinė drama.

## Pagrindiniai aktoriai
: *Aktorius – vaidmuo*
* Lilli Carati – Marta
* Al Cliver – Roberto
* Noemie Chelkhoff – Marina
* Martin Philips – Alesio
* Ursula Foti – Katerina

## Turinys

Alesio, jaunuolis iš pasiturinčios šeimos, nustojo kalbėti po to, kai prieš 2 metus mirė jo motina. Tėvas, dabar nusprendęs antrą kartą vesti, išsiunčia sūnų į svainės namus kaime, kad šis čia pakeistų aplinką ir tokiu būdu atsigautų po sukrėtimo. Čia Alesio leidžia laiką su pamote, jo teta ir jauna restauratore, dirbančia namuose. Visos trys moterys, anksčiau arba dabar turinčios artimų ryšių su tėvu, tampa ir jaunuolio seksualinių fantazijų objektais...
Airidas Savickas

**Airidas Savickas** (g. 1987 m. kovo 17 d. Radviliškyje) – Lietuvos šachmatininkas, FIDE meistras (nuo 2006 m.), Lietuvos jaunimo šachmatų čempionas (2005 m.), šachmatų olimpietis, Lietuvos vyrų šachmatų rinktinės narys (2006 m.). Lietuvos išeivis, gyvena Maltos Respublikoje.

## Biografija
Radviliškio sporto centro šachmatų auklėtinis. Treneris – Vaidas Sakalauskas (g. 1971 m.).

## Pasiekimai
* 2003 m. Pasaulio jaunių šachmatų čempionatas, Kalitėja, Chalkidikė (Graikija): 5 taškai, 66 vieta iš 106
* 2005 m. Pasaulio jaunių šachmatų čempionatas, Belforas (Prancūzija): 4,5 taško, 74 vieta iš 104
* 2005 m. Lietuvos jaunimo (iki 20 metų) šachmatų čempionatas, 1 vieta
* 2005 metų Lietuvos „žaibo“ šachmatų čempionatas, 3 vieta
* 2006 m. 37-oji Šachmatų olimpiada, Turinas (Italija)
* 2006 m. Tarptautinis šachmatininkų turnyras „Panevėžys 2006“: 2-5 vietos
* 2007 m. Šiaulių apskrities greitųjų šachmatų pirmenybės, 2 vieta
* 2008 m. Lietuvos vyrų šachmatų čempionatas, 12 vieta (dalyvavo Lietuvos šachmatų federacijos kvietimu)
* 2007 m. Europos šachmatų čempionatas, Drezdenas (Vokietija): 5 taškai iš 11 galimų taškų, 403 dalyvių

## Šaltiniai
Tautvydas Vedrickas

**Tautvydas Vedrickas** (g. 1990 m. sausio 31 d. Vilniuje) – Lietuvos šachmatininkas, FIDE meistras (nuo 2010 m.), daugkartinis Lietuvos vaikų, jaunučių, jaunių šachmatų čempionas, Lietuvos greitųjų šachmatų čempionas (2013 m.), Lietuvos vyrų šachmatų rinktinės narys, šachmatų olimpietis (2012 m.).

## Biografija
Baigė Vilniaus Žvėryno gimnaziją. Studijuoja MRU. Nuo 2016 m. Mykolo Romerio universiteto Teisės fakulteto teisės magistro studijų studentas.

Vedęs (2013 m.). Žmona Jovita Žiogaitė-Vedrickienė (g. 1986 m.), šachmatininkė, Lietuvos moterų šachmatų vicečempionė. Turi du sūnus.

## Pasiekimai
* 2003 m. Lietuvos jaunučių (iki 14 metų) šachmatų čempionatas, 1 vieta
* 2003 m. Pasaulio jaunių šachmatų čempionatas, Kalitėja (Graikija): 4 tšk.,	101 vieta	 tarp 125 dalyvių
* 2004 m. Europos jaunių šachmatų čempionatas, Urgup (Turkija): 4,5 tšk., 	 36 vieta	 70 dalyvių
* 2006 m. Lietuvos jaunių (iki 18 metų) šachmatų čempionatas, 1 vieta
* 2006 m. Pasaulio jaunių šachmatų čempionatas, Batumis (Gruzija): 6 tšk.,	24 vieta tarp 54 dalyvių
* 2012 m. Šachmatų olimpiada
* 2013 m. Lietuvos šachmatų lyga, įvairūs miestai (Lietuva): 2 vieta komandinėje įskaitoje su MRU komanda
* 2013 m. Lietuvos vyrų šachmatų čempionatas, Vilnius (Lietuva), 3 vieta
* 2013 m. Europos komandinis šachmatų čempionatas, įvykdytas tarptautinio meistro (TM) normatyvas
* 2013 m. Lietuvos vyrų greitųjų šachmatų atviras čempionatas, Panevėžys (Lietuva), 3 vieta, 1 vieta lietuvių įskaitoje
* 2014 m. SELL studentų žaidynės, Tartu (Estija), 1 vieta komandinėje įskaitoje su MRU komanda.
* 2015 m. SELL studentų žaidynės, Kaunas (Lietuva), 1 vieta komandinėje įskaitoje su MRU komanda
* 2015 m. Europos komandinis šachmatų čempionatas, įvykdytas tarptautinio meistro (TM) normatyvas

## Šaltiniai


## Išorinės nuorodos

Tautvydas Vedrickas
Vedrickas

* Tautvydas Vedrickas (g. 1990 m.) – šachmatininkas;
* Vytautas Vedrickas (g. 1940 m.) – Šalčininkų politikas, profsąjungų veikėjas.
Mergina Australijoje

**Mergina Australijoje** () – 1971 m. Australijoje nufilmuota italų romantinė komedija.

## Pagrindiniai aktoriai
: *Aktorius – vaidmuo*
* Claudia Cardinale – Karmela
* Alberto Sordi – Amedeo
* Riccardo Garrone – Džiuzepė
* Corrado Olmi – donas Anzelmas
* Tano Cimarosa
* Angelo Infanti
* Marisa Carisi

## Turinys

Po Antrojo pasaulinio karo, susigundę naujomis galimybėmis ir darbo pažadais, tūkstančiai italų emigravo į Australiją. 1971 m., pragyvenęs šioje šalyje daugiau kaip 25 metus, vienas iš jų, pusamžis Amedeo nusprendžia susirasti žmoną. Po susirašinėjimo laiškais, pas jį iš Romos atvyksta būsima nuotaka Karmela. Deja, situacija ne visai paprasta, nes kiekvienas iš jų turi ką slėpti. Karmela – neraštinga prostitutė, nusprendusi, kad išvyka į Australiją yra galimybė pasprukti nuo įkyraus sąvadautojo. Amedeo, kompleksuojantis dėl savo išvaizdos, į pažinčių tarnybą nusiuntė prieš 20 metų darytą nuotrauką, kurioje jis įamžintas su draugais Džiuzepe ir Bampo. Be to, nuotraukoje rodykle pažymėtas ne Amedeo, o Džiuzepė.

Oro uoste pamatęs gražuolę Karmelą, Amedeo išsigąsta ir prisistato šio draugu Džiuzepe. Mergina nusivilia, kad ją sutinka ne jaunikis, bet kitas žmogus, ypač kai šis pareiškia, kad kelionė mašina truks 3 dienas – tiek laiko jis turi tam, kad sužavėtų Karmelą ir išdrįstų jai pasakyti tiesą.

## Apdovanojimai
* David di Donatello – geriausia aktorė (C. Cardinale)
* Italijos nacionalinis kino žurnalistų sindikatas (nominacija) – geriausias aktorius (A. Sordi)
Rimini Rimini

**Rimini Rimini** – 1987 m. Italijoje sukurta situacijų komedija.

## Pagrindiniai aktoriai
: *Aktorius – vaidmuo*
* Paolo Villaggio – teisėjas Ermenegildo Morelis
* Serena Grandi – Lola Sarti
* Sylva Koscina – grafienė Rita
* Jerry Cala – Džanis Bozis
* Maurizio Micheli
* Laura Antonelli
* Sabrina Ferilli
* Monica Scattini
* Adriano Pappalardo

## Turinys

Filme rodomos kelios siužetinės linijos, kurias jungia veiksmo vieta – kurortas Riminis.

Teisėjas Morelis, aršus kovotojas su erotika ir ištvirkimu, atvyksta atostogų ir patenka į Lolos Sarti, kurios barą jis uždarė prieš kelias savaites, paspęstus spąstus: moteris jį suvilioja ir surenka kompromituojančius duomenis, o pats teisėjas netikėtai supranta turintis homoseksualių polinkių. Trys tinginiai broliai atlydi savo seserį, kuri niekaip negali pamiršti savo buvusio meilužio. Dvi draugės, kurių viena nori atkeršyti vyrui, apgaudinėjančiam ją jau 12 metų. Nevykėlis verslininkas, atvykstantis sudaryti sandėrio, ir vietoje žmonos atsivežantis kartu gatvėje sutiktą prostitutę, o žmogus, su kuriuo jis ketina pasirašyti kontraktą, įpratęs permiegoti su kiekvieno kompaniono žmona.
Klips ve Onlar

**Klips ve Onlar** buvo populiari devinto dešimtmečio Turkijos synthpop muzikos grupė.

Muzikos grupę sudarė Sevingiulis Bahadiras (), Giuras Akadas (), Emrė Tukur (), Derja Bozkurt () ir Kandan Erčetin ().

Kvintetas susikūrė 1984 metais ir buvo vienas iš nedaugelio Turkijos grupių, kuri atliko synthpop stiliaus muziką. 1986 metais grupė laimėjo Turkijos nacionalinę atranką į 1986 m. „Eurovizijos“ dainų konkursą. Ten jie su daina „Halley“ užėmė devintą vietą. Iki 1997 metų tai buvo aukščiausias šalies rezultatas šiame konkurse.

## Nuorodos
* Daina ''Halley''

|-
Andre Iguodala

**Andrė Taileris Iguodala** (; g. 1984 m. sausio 28 d.) – buvęs JAV krepšininkas, rungtyniavęs JAV vyrų krepšinio rinktinės narys, 2015 m. NBA čempionas ir finalo naudingiausias žaidėjas.

2021 m. rugpjūčio viduryje pasirašė vienerių metų veterano kontraktą su Oklando „Golden State Warriors“ klubu. 2022 m. rugsėjo pabaigoje pratęsė sutartį su Oklando klubu. 2023 m. spalio pabaigoje paskelbė baigiantis profesionalo karjerą.

## Pasiekimai
* 2015, 2017, 2018 m. NBA čempionas
* 2015 m. NBA finalo naudingiausias žaidėjas
* 2012 m. auksas Olimpinėse žaidynėse
* 2010 m. auksas Pasaulio krepšinio čempionate

## Šaltiniai
Santa Marija dele Gracijė

**Santa Marija dele Gracijė** () – bažnyčia ir dominikonų konventas Milane, šiaurės Italijoje. Šios bažnyčios refektoriume yra Leonardo da Vinci freska Paskutinė vakarienė.

Pastatyti bažnyčią čia nutarė Milano hercogas Francesco I Sforza. Pagrindinis statybų architektas buvo Guiniforte Solari. Statybos pradėtos 1463 m., baigtos – 1497 m.

II pasaulinio karo metu 1943 m. rugpjūčio 15 d. naktį bažnyčia buvo subombarduota, tačiau kai kurios vietos išliko, tarp jų ir ta, kurioje buvo „Paskutinės vakarienės“ freska.

1980 m. bažnyčia įtraukta į UNESCO pasaulio paveldo sąrašą.
Laisvės varpas

**Laisvės varpas**:

* Laisvės varpas (Dainava) – Lietuvos partizanų laikraštis, leistas 1945–1952 m.;
* Laisvės varpas (Vokietija) – laikraštis, leistas 1945–1946 m. Liubeke, Vakarų Vokietijos karo pabėgėlių stovykloje;
* Laisvės varpas (radijas) – JAV lietuvių kultūrinė radijo laida.
Julius Garnelis

**Julius Garnelis** (g. 1991 m. liepos 1 d. Kaune) – Lietuvos šachmatininkas, FIDE meistras (nuo 2010 m.), Lietuvos jaunių (vaikinų iki 18 metų amžiaus) šachmatų vicečempionas, Lietuvos jaunimo vicečempionas.

## Biografija
Mokėsi Kauno Varpo gimnazijoje. Buvo Kauno „Jaunalietuvių sporto organizacijos" mokyklos auklėtinis. Treneris Kęstutis Kaunas (g. 1942 m.).
 MRU studentas. Sario universitete (Pietryčių Anglijoje) studijavo finansų matematiką, pagal mainų programą studijavo Nanjano technologijos universitete (Singapūras).

## Pasiekimai
* 2008 m. Pasaulio jaunių šachmatų čempionatas, Vungtau (Vietnamas): 5 tšk.,	52 vieta	 tarp 73 dalyvių
* 2009 m. Pasaulio jaunimo šachmatų čempionatas, Puerto Madrinas (Argentina): 6,5 tšk.,	36 vieta	 tarp 82 dalyvių
* 2009 m. Europos jaunių šachmatų čempionatas, Fermas (Italija): 5 tšk., 	 29 vieta	tarp 101 dalyvių
* 2015 m. XXXI SELL žaidynės, Kaunas (su MRU komanda)

## Šaltiniai
Neramių kojų sindromas

**Neramių kojų sindromas (NKS)** (dar vadinamas **Willis-Ekbom liga**) – neurologinis sutrikimas (paprastai lėtinis), kuriam esant pasireiškia nenumaldomas noras judinti kojas.

Kojose neretai juntamas nemalonus pojūtis, kuris laikinai prislopsta jas pajudinus. Pojūtis dažnai apibūdinamas kaip skausmas, dilgčiojimas ar skruzdėlių bėgiojimas. Kartais paveikiamos ir rankos. Nemalonūs pojūčiai paprastai pasireiškia ramybėje, dėl to gali būti sunku užmigti. Dėl miego trūkumo asmenys dieną gali jaustis mieguisti, irzlūs, prislėgti, jiems stinga energijos. Be to, sergantiesiems miegant gali trūkčioti galūnės (ši būklė vadinasi *periodiniai galūnių judesiai miegant*).

Pirmasis šį sutrikimą 1685 m. apibūdino anglų gydytojas Thomas Willis, o pagrindinius simptomus 1945 m. aprašė švedų neurologas Karl Axel Ekbom.

## Išnašos
San Migel de Aljendė

**San Migel de Aljendė** () – miestas vidurio Meksikoje, Gvanachuato valstijoje, 97 km nuo Gvanachuato miesto, prie Lachos upės. Svarbus turistinis, menų centras. Taip pat metalo apdirbimo, maisto, medienos apdirbimo pramonė. Žemės ūkis (gyvulininkystė, kukurūzų, pupelių, kviečių auginimas). Vystomi tradiciniai amatai.

## Paveldas

Miestas žymus savo architektūriniu paveldu. Yra XVII a. neogotikinė Šv. Arkangelo Mykolo bažnyčia, XVIII a. Nekaltojo Prasidėjimo seserų vienuolynas (dabar Ignasijo Ramireso kultūros centras) su bažnyčia, 1759 m. baroko ir neoklasicizmo bruožų turintys Aljendės namai-muziejus, 1736 m. statyti savivaldos rūmai, XVIII a. Šv. Pranciškaus, Sveikatos Mergelės, Šv. Pilypo bažnyčios, viešoji biblioteka, teatras, inkvizitoriaus namai it kiti XVIII–XIX a. kolonijinės architektūros statiniai. Dėl savo architektūros 2008 m. San Migel de Aljendė ir už 14 km esantis Atotonilko sanktuariumas buvo įtraukti į UNESCO pasaulio paveldo sąrašą.

## Istorija

Vietovė iki ispanų atkeliavimo buvo apgyvendinta indėnų genčių (taip vadinamų čičimekų). XVI a. ispanai bandė įkurti San Migelio kaimą, bet indėnai jį ne sykį užpuolė. Dabartinė gyvenvietė buvo įkurta 1555 m. Kūrėsi kaip karinis taškas prie svarbaus sidabro gabenimo kelio iš Sakatekaso į Meksiką. Vėliau suklestėjo kaip tekstilės pramonės centras, tapo vienu svarbiausių Naujosios Ispanijos miestų. Tada ir sukurta San Migel de Aljendės architektūra. XIX a. miesto reikšmė sumenko. 1826 m. pavadintas karvedžio Ignasijo Aljendės garbei. Kurį laiką miestas buvo tapęs beveik vaiduokliu, bet 1938 m. iškilo kaip meno centras, kai čia atsikėlė menininkas Sterlingas Dikinsonas. Jis įsteigė menų mokyklą, kuri pritraukė nemažai Meksikos ir JAV menininkų. Vėliau iškilo ir turistinė miesto svarba.


Parroquia San Miguel Arcángel 00.JPG |Šv. Arkangelo Mykolo bažnyčia
Templo y Ex Convento de San Francisco San Miguel de Allende.JPG |Šv. Pranciškaus bažnyčia
FacadePalMunSMA.JPG |Savivaldybė
The narrow streets of San Miguel.jpg |Miesto gatvelė


## Šaltiniai
Padujos botanikos sodas

**Padujos botanikos sodas** () – botanikos sodas šiaurės rytų Italijoje, Padujoje. Įkurtas Venecijos respublikos laikais 1545 m. šis botanikos sodas yra seniausias pasaulyje, išlikęs originalioje vietoje. Sodas sujungtas su Padujos universitetu ir užima daugiau nei 22 000 m² plotą, žinomas dėl originalių ir istorinių objektų.

Padujos botanikos sodas iš pradžių buvo įkurtas specialiai medicinos augalų auginimui, taip pat studentų mokymui. Bėgant laikui sode atsirado įvairių augalų iš viso pasaulio, ypač iš Venecijos respublikos šalių partnerių.

Šiais laikais sode saugomos įvairios retos augalų rūšys. Seniausias iki šiol išlikęs augalas yra 1585 m. palmė. Taip pat šiame sode auga XVIII a. dviskiautis ginkmedis ir magnolija, kurie laikomi seniausiais Europoje.

1997 m. botanikos sodas buvo įtrauktas į UNESCO pasaulio paveldo sąrašą.
## Susiję pasaulio paveldo objektai
* : Karališkieji botanikos sodai Kju (2003)
* : Singapūro botanikos sodai (2015)

## Išnašos
Henrikas Žustautas

**Henrikas Žustautas** (g. 1994 m. liepos 13 d.) – Lietuvos kanojininkas, pasaulio čempionas.

## Biografija

2014 m., 2015 m.  ir 2017 m. pasaulio iki 23 metų amžiaus čempionatuose iškovoti aukso medaliai. 2015 m. Baku vykusiose 2015 m. Europos žaidynėse Žustautas iškovojo aukso medalį. 2016 m. Europos čempionato vicečempionas. 2017 m. Europos čempionas. 2017 m. Pasaulio taurės čempionas 200 m distancijoje. 2016 m. vasaros olimpinėse žaidynėse užėmė 11-ą vietą 200 m sprinto rungtyje.

2018 m. pasaulio čempionate Žustautas pelnė savo pirmąjį pasaulio pirmenybių medalį karjeroje -  bronzą 200 m sprinte vienvietėje kanojoje. 2019 m. pasaulio baidarių ir kanojų irklavimo sprinto čempionate tapo planetos čempionu 200 m sprinto distancijoje.

2022 m. Europos baidarių ir kanojų irklavimo sprinto čempionate Žustautas antrą kartą savo karjeroje laimėjo vyrų kanojų 200 m sprinto aukso medalį. Poroje su Vadim Korobov iškovotas sidabras dvivečių kanojų 200 m distancijos plaukime.

## Šaltiniai
Mamytė (filmas)

**Mamytė** () – 2014 m. Kanadoje sukurta drama, dalyvavusi Kanų kino festivalio geriausio filmo konkursinėje programoje. Režisierius – Xavier Dolan. Vaidmenis atliko Anne Dorval, Antoine-Olivier Pilon ir Suzanne Clément.

## Pagrindiniai aktoriai
: *Aktorius – vaidmuo*
* Anne Dorval – Diana 
* Antoine-Oliver Pilon – Styvas
* Suzanne Clement – Kaila
* Alexandre Goyette – Patrikas
* Patrick Huard – Polas 

## Turinys

Vieniša motina Diana priversta pasiimti savo sūnų Styvą iš internato, po to, kai šis jame sužaloja kitą paauglį. Styvas kenčia nuo dėmesio trūkumo ir hiperaktyvumo sutrikimo sindromo(ADHD). Jiedu persikelia į naują vietą, kur susipažįsta su kalbėjimo sutrikimų turinčia mokytoja Kaila, kuri sutinka prižiūrėti Styvą. Diana susiranda naują darbą, tačiau susitvarkyti gyvenimą nėra taip paprasta...

## Apdovanojimai ir nominacijos
Audra (filmas)

**Audra** () – 2009 m. sukurtas filmas, paremtas iš tikro įvykusiu didžiuliu potvyniu Zelando provincijoje Olandijoje 1953 m.

## Pagrindiniai aktoriai
: *Aktorius – vaidmuo*
* Sylvia Hoeks – Julija
* Barry Atsma – Aldo
* Dirk Roofthooft – Julijos tėvas
* Monic Hendrickx – Julijos motina
* Katja Herbers – Krina

## Apdovanojimai ir nominacijos
* Festróia – Tróia tarptautinis filmų festivalis – geriausia aktorė (S. Hoeks)
* Nyderlandų filmų festivalis (nominacija) – geriausia antrojo plano aktorė (L. Hellingman), geriausias filmo plakatas ir geriausias prodiusavimas
* Rembrandto apdovanojimas (nominacija) – geriausias filmas ir geriausias Olandijos aktorius (B. Astma)
* Stony Brook filmų festivalis – pagrindinis prizas
Parsidavę policininkai

**Parsidavę policininkai** () – 1974 m. Italijoje sukurtas kriminalinis filmas.

## Pagrindiniai aktoriai
: *Aktorius – vaidmuo*
* Luc Merenda – Domenikas Malakarnis
* Delia Boccardo – Sandra
* Richard Conte – Mazonis
* Raymond Pellegrin – Paskalis
* Salvo Randone – Domeniko tėvas
* Vittorio Caprioli – Espozitas

## Turinys

Policijos komisaras Domenikas Malakarnis ne tik atlieka savo tiesiogines pareigas, bet už nuolatinį mokestį praleidžia pro akis nusikaltimus, kuriuos atlieka kai kurie šešėlinio pasaulio šulai. Kartą šie kreipiasi į jį su iš pirmo žvilgsnio nedideliu prašymu – panaikinti skundą dėl ne vietoje palikto automobilio. Bėda ta, kad šį įvykį užregistravo jo tėvas, policijos tyrėjas, turintis savo griežtus principus. Pamažu aiškėja, kad skundas dėl mašinos susijęs su netoliese įvykdyta egzekucija ir nusikaltėliai pradeda spausti Domeniką greičiau viską sutvarkyti. Šio tėvas, supratęs, kad sūnus dirba ir nusikaltėliams, atiduoda šiam skundą, tačiau jau per vėlu – banditai nusprendė patys „sutvarkyti reikalus“. Nužudomas Domeniko tėvas, draugė, į jį taip pat surengiama eilė pasikėsinimų, tačiau policininkui, nušalintam nuo bylų tyrimo, pavyksta išgyventi ir jis pradeda rengti keršto planą...
Gojasas (miestas)

**Gojasas** () arba ***Senasis Gojasas*** (*Goiás Velho*) – miestas vidurio Brazilijoje, Gojaso valstijoje, 148 km nuo Gojanijos. Miestą supa Sera Durados kalnai, prateka Vermeljo, Uru, Peišės, Fereiros ir Indijo upės. Verčiamasi turizmu, maisto (mėsos) pramone, žemės ūkiu (gyvulininkystė, bananų, apelsinų, palmių, ryžių, sojų, kviečių auginimas).

## Paveldas

Miestas žymus savo kolonijiniu XVIII–XIX a. paveldu: yra katedra, gubernatoriaus rūmai, iždas, kareivinės, upių slėniuose išsibarstę gyvenamieji namai. Būdingas tradicinės architektūros koloritas, naudotos vietinės statybinės medžiagos. Yra poetės Koros Koralinos namas-muziejus.

2001 m. Gojaso istorinis centras įtrauktas į UNESCO pasaulio paveldo sąrašą.

## Istorija

Gojasas įkurtas 1727 m. brazilų bandeiranto Bartolomeu Bueno da Silva ir pavadintas indėnų gojasų vardu. Miestas tapo svarbiu aukso kasybos centru, čia įsikūrė dominikonų vienuoliai. Iki 1937 m. buvo Gojaso valstijos sostine.

## Šaltiniai
Rimini Rimini 2

**Rimini Rimini 2** () – 1988 m. Italijoje sukurta situacijų komedija, juostos „Rimini Rimini“ tęsinys, tik pirmąjį filmą sukūrė režisierius Sergio Corbucci, o antrąjį – jo brolis Bruno.

## Pagrindiniai aktoriai
: *Aktorius – vaidmuo*
* Corinne Clery – Karla
* Gianfranco D‘Angelo – Ali
* Eva Grimaldi – Flaminija
* Maurizio Micheli – Nikolia
* Renzo Montagnani – Lučiano
* Adriano Pappalardo – Teris
* Sabrina Ferilli
* Carmen Russo
* Maria Rosaria Omaggio

## Turinys

Kaip ir pirmąjį filmą, šį taip pat sudaro keletas siužetinių linijų, jungiamų veiksmo vietos – pajūrio kurorto Riminio. Vyskupo sūnėnas kreipiasi į vietinę radijo stotį, siūlydamas vesti 15 minučių trukmės laidas apie moralę, ir nors jam skiriamas prasčiausias laikas, atsiranda žmonių, kurie jos klauso ir net skambina į studiją, prašydami patarimo seksualiniais klausimais. Vyras, atvykęs praleisti atostogų su žmona, sutinka draugą, įkalbinantį jį sulaužyti ištikimybę. Kuomet jam tai beveik pavyksta, pasirodo meilužės vyras ir vietoj fizinio smurto pareikalauja atstatyti teisybę – leisti jam permiegoti su jo žmona. Pusamžis vyras, turintis seksualinių problemų, klauso savo gydytojo, tikinančio, kad jas galima išspręsti dietos pagalba, tačiau jo meilužė galvoja priešingai.
Tulpė (reikšmės)

**Tulpė**:
* Tulpė – lelijinių genties augalas;
* Tulpė (Kaunas) – kavinė Kaune, dar žinoma kaip Konrado kavinė;
* Tulpės (Panevėžys) – Panevėžio miesto dalis.
Juodoji jūra (filmas)

**Juodoji jūra** () – 2014 m. sukurtas nuotykių filmas.

## Pagrindiniai aktoriai
: *Aktorius – vaidmuo*
* Jude Law – kapitonas Robinsonas
* Scoot Mcnairy – Danielsas
* Ben Mendelsohn – Freizeris
* David Threlfall – Pitersas
* Konstantinas Chabenskis – Blekis
* Grigorijus Dobryginas – Morozovas
* Sergejus Puskepalis – Zaicevas 

## Turinys

Atleistam iš pareigų povandeninio laivo kapitonui paslaptingas nuomininkas pateikia pasiūlymą vadovauti ekspedicijai ieškoti paskendusio povandeninio laivo Juodosios jūros pakrantėse. Šis priklausė nacistinei Vokietijai ir gabeno aukso krovinį. Tikėdamasis uždirbti daugybę pinigų ir atkeršyti buvusiam darbdaviui, kapitonas surenka komandą iš Rusijos ir Didžiosios Britanijos jūreivių ir leidžiasi į jūrą, kurioje patruliuoja Rusijos karinis laivynas, tačiau, laivui jau panėrus, supranta, kad jų tyko kur kas didesnis pavojus...
Vandens ieškotojas

**Vandens ieškotojas** () – 2014 m. Australijoje sukurta istorinė karinė drama, aktoriaus Russell Crowe režisūrinis debiutas.

## Pagrindiniai aktoriai
: *Aktorius – vaidmuo*
* Russell Crowe – Džošua Konoras
* Olga Kurylenko – Aiša
* Dylan Georgiades – Orhanas
* Yılmaz Erdoğan – majoras Hasanas
* Cem Yılmaz – seržantas Džemalas
* Jai Courtney – pulkininkas Sirilas Hjudžesas
* Ryan Corr – Arturas Konoras
* Jacqueline McKenzie – Eliza Konor
* Isabel Lucas – Natalija

## Turinys

1919 metai. Australas fermeris Džošua Konoras su žmona Eliza, kurių 3 sūnūs dingo prieš 4 metus mūšyje prie Galipolio, vis dar sunkiai išgyvena netektį. Kuomet ši nusižudo, Džošua prisiekia rasti sūnus, juos pargabenti namo ir palaidoti greta motinos. Jis nuvyksta į Galipolį, kur britų karinės pajėgos, padedamos turkų, vykdo kasinėjimus, siekdami atpažinti ir rasti žuvusius kareivius. Jiems pavyksta rasti ir atpažinti dviejų sūnų kūnus, tačiau paaiškėja, kad trečiasis buvo paimtas į nelaisvę. Nors tikimybė, kad per tuos metus jis liko gyvas, visai nedidelė, Džošua leidžiasi jo ieškoti...
Turkiški saldumynai

**Turkiški saldumynai** () – 1973 m. režisieriaus Paul Verhoeven sukurtas filmas, viena populiariausių visų laikų Olandijos juostų, nominuota Oskarui geriausio užsienio filmo kategorijoje. 

## Pagrindiniai aktoriai
: *Aktorius – vaidmuo*
* Monique van de Ven – Olga
* Rutger Hauer – Erikas Vonkas
* Tonny Huurdeman – Olgos motina
* Wim van den Brink – Olgos tėvas
* Hans Boskamp
* Dolf de Vries
* Manfred de Graaf
* Marjol Dijkstra

## Turinys

Skulptorius Erikas susipažino su Olga kuomet ši sustojo jo pavežti. Tarp judviejų akimirksniu plykstelėjo aistra, tačiau mašina pateko į avariją ir jiedu buvo priversti kuriam laikui išsiskirti. Vėl susitikus, Erikas susipažįsta su merginos tėvais. Nors motina itin nepatenkinta šia draugyste, jiedu susituokia. Deja, po kurio laiko Erikas pradeda įtarinėti žmoną neištikimybe ir ši jį palieka...

Praėjus daugeliui metų jiedu vėl susitinka, tačiau Olga serga vėžiu ir jai liko nedaug laiko. Nepaisant išsiskyrimo, Erikas nusprendžia jos paskutines valandas praleisti kartu...

## Apdovanojimai
* Oskaras – geriausio užsienio filmo nominacija (1974)
* Nyderlandų kino festivalis – Olandijos šimtmečio filmas (1999)
Bulgaras

: *Apie dabartinį miestą žr. [[Bolgaras (Tatarstanas)]].*

**Bulgaras** (, , ) – senovinis miestas Pavolgyje; buvusi Volgos Bulgarijos sostinė. Yra Rusijoje, dabartiniame Tatarstane, Volgos pakrantėje, prie dabartinio Bolgaro miesto.

## Istorija

Vietovė, esanti patogioje Volgos pakrantėje, buvo gyvenama jau nuo neolito. Rasta ir bronzos, ankstyvojo geležies amžiaus radinių. Tačiau įtvirtinta gyvenvietė susikūrė tarp IV ir VII a., veikiant Imenkovo kultūrai. IX–X a. čia apsigyveno tiurkų gentis – senieji (Volgos) bulgarai. Netrukus čia susikūrė svarbus prekybinis centras, valdęs prekybą Volgos ir Kamos upėmis. Bulgarą pirmą kartą rašytiniuose šaltiniuose mini arabų keliautojas Abu Zaidas al Balchis. Minima, kad miestą dar supo ir trys ežerai. 922 m. Bulgare lankėsi kitas arabų keliautojas Ahmadas ibn Fadlanas. Tuo metu miestas buvo svarbus prekybos ir amatų centras – čia dirbo juvelyrai, akmenskaldžiai, kalviai, odininkai. Mieste lankydavosi pirkliai iš Bagdado, Kinijos, Skandinavijos, Damasko, Ispanijos. Bulgaras vaizduojamas ir 1154 m. Idrisijaus žemėlapyje. Greta Biljaro ir Suvaro tai buvo svarbiausias Volgos Bulgarijos miestas.

Nors 1223–1224 m. mongolai patyrė pralaimėjimą prieš bulgarus (totorius), 1236 m. Batijaus vadovaujama orda užėmė ir sudegino miestą. Vėliau miestas pasiliko Aukso Ordai, buvo atstatytas. 1361 m. miestą suniokojo Bulatas Timūras, o 1395 m. – Timūro kariauna. Nors vėliau Bolgaras dar buvo atkurtas, bet 1431 m. galutinai sugriautas Vasilijaus II Tamsiojo karių.

## Archeologija

Išlikęs senojo miesto gynybinis griovys ir pylimas, mongolų laikų statiniai – šiaurinis ir rytinis mauzoliejai, Juodieji ir Baltieji rūmai, chano laidojimo rūsys, mečetė, minaretas. Taip pat yra vėliau pastatyta buvusio vienuolyno cerkvė (dabar muziejus) ir naujas minaretas.

2014 m. senasis Bulgaras įtrauktas į UNESCO pasaulio paveldo sąrašą.


Булгарское городище бани 8.jpg |Pirties liekanos
Булгарское городище южный мавзолей.JPG |Pietinis mauzoliejus
Отсанки белой палаты.JPG |Baltųjų rūmų liekanos
Черная палата в Болгаре.JPG |Juodieji rūmai
Dvynės (filmas)

**Dvynės** () – 2002 m. Olandijoje sukurta drama apie dvi seseris, vaikystėje atskirtas viena nuo kitos, ir jų likimą Antrojo pasaulinio karo metais.

## Turinys

Dvynės mergaitės Lota ir Ana gimė Kelne. 1927 m., kuomet joms buvo 6, mirė motina ir mergaites ėmėsi globoti giminaičiai. Deja, niekas nenorėjo imti jų abiejų, todėl šios buvo atskirtos: Lota atsidūrė Olandijoje, Amsterdame, kur užaugo vidurinės klasės atstovų šeimoje, kurioje buvo visapusiškai lavinama ir ugdoma. Ana liko Vokietijoje, kur ją globojo vargšai ūkininkai, nesuteikę jai deramo išsilavinimo ir riboję jos galimybes bei troškimus siekti kažko daugiau.

Artėjančio karo kataklizmai taip pat paveikia abi merginas. Joms pavyksta susitikti 1939 m. Lota domisi muzika ir ketina tekėti, tuo tarpu Ana dirba tarnaite pas turtingą baronienę. Lota kviečia seserį persikelti į Olandiją, nes šioje šalyje ramiau, tačiau šios netyčia išsakyta pastaba apie jos sužadėtinio žydišką kilmę, priverčia persigalvoti. Ana lieka Vokietijoje ir susipažįsta su SS tarnaujančiu vaikinu.

Vokietija užpuola Olandiją ir Lotos sužadėtinis atsiduria koncentracijos stovykloje. Ana išteka už karininko, tačiau šis žūsta pačioje karo pabaigoje.

1947 m. Ana atvyksta aplankyti Lotos, gyvenančios su kitu vyru. Ši vis dar negali atleisti pastabos apie jos sužadėtinį, o kuomet sužino, kad sesuo buvo ištekėjusi už nacių karininko, išvaro ją iš namų šaukdama, kad ji daugiau nebeturi sesers.

Praeina daugybė metų, kuomet Ana ir Lota, jau sulaukusios garbaus amžiaus, susitinka dar kartą.

## Apdovanojimai
* Oskaras – geriausio užsienio filmo nominacija
* Nyderlandų filmų festivalis – geriausias filmas
* Nyderlandų filmų festivalis (nominacija) – geriausias režisierius, geriausias scenarijus, geriausia kinematografija, geriausias garsas
Ilze Bērziņa

**Ilze Bērziņa** (g. 1984 m. sausio 4 d. Ryga) – Latvijos šachmatininkė (WGM), triskart Latvijos moterų čempionė, olimpietė.

## Biografija
Nuo 1996 metų rugsėjo mokėsi Rygos valstybinėje 1-ojoje gimnazijoje. 2002 metų birželį baigė vidurinę mokyklą. Studijavo Latvijos universiteto Teisės fakultete. Baigė studijas Rygos technikos universitete. 

Latvijos šachmatų federacijos generalinė sekretorė.

## Pasiekimai
* 2004, 2008 ir 2012 m.  Latvijos moterų šachmatų čempionatas: 1 vieta
* 1998, 2000, 2002, 2004, 2006, 2008, 2010, 2012, 2014 m. Moterų šachmatų olimpiada
* 2002 m. Moterų tarptautinė meistrė 
* 2008 m. Panevėžys - Open turnyre įvykdė MDM normą, 6 tšk., 3 vieta TM turnyre.
* 2009 m. Moterų didmeistrė 
* 2014 m. Aido Labucko atminimo greitasis šachmatų turnyras, 1 vieta (Moterų įskaitoje; surinko po 6 taškus kartu su lietuve Kristina Sulikiene)

## Nuorodos
* Ilze Bērziņa: chessgames.com (en)

## Šaltiniai
Brankaleonės armija

**Brankaleonės armija** () – 1966 m. sukurta istorinė komedija, demonstruota Kanų kino festivalyje.

## Pagrindiniai aktoriai
: *Aktorius – vaidmuo*
* Vittorio  Gassman- Brankaleonė
* Catherine Spaak – Matilda
* Gian Maria Volonte – Teofilatas
* Maria Grazia Buccella – našlė
* Folco Lulli – Pekoro
* Barbara Steele- Teodora
* Enrico Maria Salerno – Zenone 

## Turinys

Viduramžiai. Gauja vengrų užpuola italų kaimą ir šį apiplėšia. Jiems besirengiant pasitraukti, pasirodo vokietis riteris. Mūšyje riteris nugali, tačiau pats patiria sunkius sužeidimus. Kaimo gyventojai nusprendžia riterį pribaigti, o jo daiktus parduoti žydui prekeiviui. Šis tarp daiktų randa dokumentą, kurio šeimininkui yra dovanojama teisė valdyto Aurokstro miestelį Apujoje. Prekeiviui kyla mintis: rasti nevykėlį riterį ir, šiam apsimetus dokumento turėtoju, pasinaudoti visais privalumais, kuriuos gali gauti miestelio valdytojas ir jo palydovai. Tinkamas kandidatas atsiranda gretimame kaime suorganizuotame riterių turnyre – ekscentriškas ir visiškas skurdžius Brankaleonė. Sutikęs su pasiūlymu, riteris ir jo spalvinga „armija“, surinkta iš kaimelio gyventojų, leidžiasi į kelią.

## Apdovanojimai ir nominacijos
Latvijos šachmatų federacija

**Latvijos šachmatų federacija** (**LŠF**; ) – Latvijos šachmatų sporto organizacija, vienijanti šachmatų profesionalus ir mėgėjus. Atstovauja Latvijai Tarptautinėje šachmatų federacijoje  (FIDE). Organizuojami čempionatai: Latvijos vyrų šachmatų čempionatas, Latvijos moterų šachmatų čempionatas, Latvijos komandų šachmatų čempionatas ir kiti. 

Latvijos šachmatų federacijos prezidentas – Pēteris Šmidre. 

## Nuorodos
* Federacijos puslapis
Pēteris Šmidre

**Pėteris Šmidrė** (; g. 1958 m. balandžio 7 d. Lyvanuose)  – Latvijos verslininkas, šachmatų sporto veikėjas. 

## Biografija
Mokėsi Rygos politechnikos institute, Ryšių ir radiotechnikos fakultete. 

1978-1982 m. Konstruktorių biuro „Orbīta” inžinierius-konstruktorius. 

1989-1991 m. Latvijos valstybinio radijo ir TV centro inžinierius. 

Nuo 1991 metų „Baltcom TV“ generalinis direktorius, SIA „Baltcom Plus” prezidentas. 

Nuo 1999 metų Latvijos telekomunikacijų asociacijos prezidentas. 

Nuo 2011 metų rugpjūčio mėnesio Latvijos šachmatų federacijos prezidentas. 

2005 metų  žurnalo "Pastaiga" vertinimu, Šmidrės valdomo turto vertė siekė 45 milijonus latų.

## Šaltiniai
Retijos geležinkelis

**Retijos geležinkelis** (, ) – traukinių linija šiaurės Italijoje ir Šveicarijoje. Šio geležinkelio vėžės yra 1000 milimetrų pločio. Visų linijų ilgis siekia 384 km. Retijos geležinkelis aptarnauja tokias žymias vietas kaip Davosas ir Sankt Moricas.

Iš viso linijos kerta 55 tunelius (iš jų ilgiausias yra 19,042 km ilgio), 383 tiltus ir viadukus. Didžiausias linijų statumas siekia 7 %. 2008 m. jos įtrauktos į UNESCO pasaulio pavedo sąrašą.

Šio geležinkelio ruožas Albula-Bernina tapo pirmąja geležinkelio linija, nufotografuota Google Street View sistemos.

Per metus šiuo geležinkeliu pasinaudoja apie 10 milijonų žmonių, jas aptarnauja daugiau nei 1300 darbuotojų.

## Šaltiniai
Stebuklų aikštė

**Stebuklų aikštė** () – aikštė Italijos Toskanos regione, Pizos mieste. Aikštė yra svarbus Europos viduramžių laikotarpio centras, vienas gražiausių architektūros kompleksų pasaulyje. Aikštę sudaro didelis objektų kompleksas – joje yra Pizos bokštas, Pizos katedra, krikštykla ir kapinės (*Camposanto*). Aikštėje yra ir Šventosios dvasios naujoji ligoninė ().

1064 m. aikštės vietoje buvo pradėtos romanikos stiliaus katedros statybos, vadovaujamos italų architekto Buscheto.

Aikštei stebuklų vardas buvo suteiktas 1910 m. italų rašytojo Gabriele D'Annunzio. 1987 m. aikštė buvo įtraukta į UNESCO pasaulio paveldo sąrašą.
## Galerija

Vaizdas:Pisa - veduta aerea.JPG| Aikštė ir jos pastatai apjuosti viduramžių statybos siena.
Vaizdas:PISA by creactions.jpg| Fontanas ir Pizos bokštas

## Šaltiniai